[{"text_idx": "#000000", "text": "Okazis du 7,8-magnitudaj tertremoj lunde en Turkio. G\u0302is nun jam pli ol 3 mil homoj mortis en Turkio kaj Sirio."}, {"text_idx": "#000001", "text": "2 921 turkoj mortis pro tertremoj"}, {"text_idx": "#000002", "text": "Turka vicprezidento Fuat Oktay lunde diris, ke pro la fortegaj tertremoj okazintaj tiutage en la suda landparto de Turkio, jam mortis 2 921 homoj kaj vundig\u0302is 15 834. Kaj 7 840 estis savataj el ruinoj."}, {"text_idx": "#000003", "text": "Por kondolenci viktimojn Turkio anoncis 7-tagan landan funebradon. La turka Eduka Ministerio anoncis haltigon de lecionoj unu semajnon en c\u0302iuj lernejoj de la lando."}, {"text_idx": "#000004", "text": "764 sirianoj mortis en tertremoj"}, {"text_idx": "#000005", "text": "Lau\u0306 plej fres\u0302a aktualaj\u0302o de la siria Prisana Ministerio marde, jam mortis 764 sirianoj kaj vundig\u0302is 1 448 pro la fortegaj tertremoj en Turkio."}, {"text_idx": "#000006", "text": "Per sia proparolanto g\u0302enerala sekretario de Unuig\u0302intaj Nacioj (UN) Anto\u0301nio Guterres lunde publikigis deklaron, esprimante profundan kondolencon al viktimoj kaj dezirante al vunditoj fruan resanig\u0302on. Tiutage UN urg\u0302e komencis postkatastrofan helpon por liveri humanan helpon al suferintaj regionoj kaj popolanoj."}, {"text_idx": "#000009", "text": "C\u0302inio volas liveri al Turkio kaj Sirio urg\u0302an humanan helpon"}, {"text_idx": "#000010", "text": "Xu Wei, proparolanto de C\u0302ina Internacia Agentejo de Disvolvo kaj Kunlaboro, lunde diris, \"Ni esprimas kondolencon kaj zorgon pri morto, vundo kaj perdo de posedaj\u0302oj en Turiko kaj Sirio pro tertremoj, tenas kontakton kun dulandaj rilataj fakoj kaj volas doni urg\u0302an humanan helpon lau\u0306 neceso de suferintoj.\""}, {"text_idx": "#000011", "text": "Unua c\u0302ina popola savforto venos al Turkio"}, {"text_idx": "#000012", "text": "La c\u0302ina unua popola savforto Sava Teamo de Virs\u0302afo-Unio marde antau\u0306tagmeze sendos unuan internacian serc\u0302an kaj savan teamon en urboj el sia bazo en c\u0302ina urbo Hangzhou al turkaj regionoj, kiuj plej serioze suferis la tertremojn. Lau\u0306kalkule la teamo plej frue atingos Turkion merkrede lau\u0306 la loka tempo."}, {"text_idx": "#000013", "text": "Cetere, c\u0302inaj devenuloj en Turkio spontanee donis helpon kaj kolektitaj tendoj, dormosakoj, lanaj litkovriloj kaj aliaj unuaj helpmaterialoj marde atingos turkajn koncernajn fakojn."}]